Diahuebs atardi rib'e caminda di Washington ta sosode un accidente unda chauffeur di un auto a bay lora net momento un brommer ta biniendo fo'i zuid. E motociclista a purba maniobra pa evita e accidente pero tabata envano y a dal den banda drechi dilanti di e vitz. Daño material tabata minimo, e motociclista a keda levemente herida. Polis tabata presente pa tuma dato, ambulance tambe a presenta y a brinda asistencia medico n'e motociclista y a keda transporta pa hospital pa atencion medico.